Napa' po'ñoc̈h t̃e'pa' añcha' neyerpatasa ñeñt̃ atet̃ pe't̃ Elías ñeñt̃ a'm̃taye't̃ Yompor po'ñoñ ahuat̃ . Ñehua , allempopa' o' ma'pa char ñam̃a po'poñ pueshmet charpa' nanac chares ama't mameshapa' ama huateno ñeñt̃o'marña orrta muec̈heñets erracmañen all anetso ñeñt̃ Israel all yec̈he't̃ Elías . Ñam̃a ama't shonteñ israelena'tar ñeñt̃ rret̃orrnaneshatyets allempo , t̃arraña Yomporñapa' ama alleye' mueñanoña Elías att̃och yenposan ama't puesheñarra rret̃orrnanesha' ñeñt̃ e'ñe pamo'ts pen ña . Arra mueñe po'poñ anetso ñeñt̃ pa'so'cheñ Sarepta ñeñt̃ allara Sidón allo'tsen puesheñarr rret̃orrnanesha' , ñañapa' ñeñt̃a yenpos .
